**Príloha č. 1**

**Všeobecná špecifikácia predmetu zákazky**

**Názov:**

Komplexné zabezpečenie ubytovania a stravovania počas konferencie národného projektu IT Akadémia – vzdelávanie pre 21. storočie pre učiteľov základných škôl, máj 2022.

**Lokalita:** Vysoké Tatry

**Kľúčové slová:** ubytovanie, stravovanie, prenájom konferenčných miestností vrátane techniky

**CPV:** 55000000-0 - Hotelové, reštauračné a maloobchodné služby, 5518200-4 - Hotelové ubytovacie služby, 55120000-7 - Služby na organizovanie stretnutí a konferencií v hoteloch, 55130000-0 - Iné hotelové služby

**Druh:** Služba

**Položky opisného formulára:**

Zabezpečenie ubytovania, stravovania, konferenčných miestností vrátane technického vybavenia a infraštruktúry v termíne od 26.05.2022 do 28.05.2022.

Ubytovanie pre frekventantov – učiteľov ZŠ (max. 150 osôb) v dvojlôžkových izbách so samostatným príslušenstvom s wifi pripojením a ubytovanie pre prednášateľov a organizátorov (max. 40 osôb) v jednolôžkových izbách so samostatným príslušenstvom s wifi pripojením od 26.05.202 do 28.05.2022, check in 26.05.2022 od 10:00 hod. do 12:00 hod., check out 28.05.2022 od 13:00 do 14:00 hod.

Stravovanie pre účastníkov (max. 190 osôb) od 26.05.2022 do 28.05.2022 (ŠT: Obed, Coffee break, Večera, PI: Raňajky, 2 x Coffee break, Obed, Večera - raut, SO: Raňajky, 1x Coffee break, Obed) - začiatok 26.05.2022 obedom od 12:00 do 13:00 hod., koniec 28.05.2022 obedom od 12:00 do 13:00. Raňajky: formou teplých a studených bufetových stolov s možnosťou výberu vrátane pitného režimu,

Obed: polievka - 0,3 l, hlavné jedlo (mäsité jedlo - min 150 g v surovom stave, s prílohou - min. 200 g, resp. bezmäsité jedlo - min. 350 g,), dezert resp. ovocie – min. 80 g, voda s citrónom – 0,5 l,

Coffee break: káva alebo čaj, minerálka výber perlivá, neperlivá, mierne perlivá 0,5 l, sladké alebo slané pečivo, Večera raut: formou teplých a studených bufetových stolov s možnosťou výberu, voda s citrónom 0,5 l,

Večera: polievka 0,3 l, hlavné jedlo (mäsité jedlo - min 150 g v surovom stave, s prílohou - min. 200 g, resp. bezmäsité jedlo - min. 350 g,), dezert resp. ovocie – min. 80 g, voda s citrónom – 0,5 l).

Konferenčné priestory vrátane technického vybavenia a infraštruktúry počas konferencie budú využívané od 26.05.2022 do 28.05.2022.

Požiadavky na konferenčné miestnosti:

1 x Veľká konferenčná miestnosť I:

* kapacita pre počet osôb min. 180
* technické vybavenie: 1 ks dataprojektor, 1 ks prezentačné veľkoplošné plátno, ozvučenie, vrátane min. dvoch mikrofónov pre diskusie s účastníkmi, vysoko rýchlostný prístup na internet.

6 x Malá konferenčná miestnosť:

* kapacita pre počet osôb min. 20
* technické vybavenie: prezentačná technika, vysoko rýchlostný prístup na internet

Ak nemá uchádzač dostatočné ubytovacie resp. konferenčné kapacity, bude prijímateľ akceptovať zabezpečenie nedostatočných ubytovacích/konferenčných kapacít:

* nachádzajúcich sa v max. vzdialenosti 500 metrov od ubytovacích/konferenčných zariadení uchádzača,
* rozdelenie veľkých konferenčných miestností resp. iných miestností na viac častí (tzv. seminárnych hniezd) za účelom vytvorenia požadovaného počtu miestností na vzdelávacie účely.

**Zdroj finančných prostriedkov:**

Predmet zákazky bude financovaný z prostriedkov Európskeho sociálneho fondu prostredníctvom Operačného programu Ľudské zdroje a to na základe Zmluvy o poskytnutí nenávratného finančného príspevku na projekt: „IT Akadémia – vzdelávanie pre 21. storočie“, zmluva o NFP č. OPĽZ/3/2017, kód ITMS2014+: 312011F057.